Il-Parlament Ewropew illum approva regoli ġodda bil-ħsieb li jiskoraġixxu liż-żgħażagħ milli jibdew ipejpu. Bir-regoli l-ġodda, żewġ terzi tal-pakkett tas-sigaretti jrid ikun fih twissijiet dwar il-ħsara għas-saħħa. Is-sigaretti b’togħmiet differenti bħal menthol jew frott mhux se jitħallew fis-suq Ewropew waqt li s-sigaretti elettroniċi se jkunu regolati. Wara l-vot tal-lum fil-Parlament Ewropew, issa jmiss l-approvazzjonijiet tal-Gvernijiet, qabel ikollhom sena u nofs ċans biex ir-regoli jidħlu fis-seħħ.